تہران (آن لائن)ایران بھارت ءِ چاہ بہار ریل پراجیکٹ آن جتا کرے۔ درملکی خبرادارہ نا رداٹ ایران فنڈ آتیٹی اُرے کننگ آ بھارت ءِ چاہ بہار ریل پراجیکٹ آن جتا کرے۔ ایرانی حکومت تینا وڑاٹ ریل لائن نا جوڑ کننگ نا فیصلہ کرینے۔ بھارت و ایران نا نیام اٹ 4 سال مست دا معاہدہ مسوسُس ہرانا رداٹ اوغانستان نا سیم اتون اوار چاہ بہار آن زاہدان اسکان ریلوے لائن اسکان جوڑ کروئی ءِ۔ بھارتی اخبار نا رپورٹ نا رداٹ ایران پراجیکٹ نا بنا کننگ و فنڈنگ اٹ اُرے کننگ آ بھارت ءِ دا پراجیکٹ آن جتا کننگانے۔ ایرانی کمامدار آک بھارتی میڈیا ءِ پارینے کہ مچ آ پراجیکٹ مارچ 2022ءاسکان پورو مریک و ایران دا ریلوے لائن ءِ بھارت آن بیدس پورو کیک۔
